stanford-oval/wikipedia huggingface dataset:
วิ่งกระเตงฟัด

| วิ่งกระเตงฟัด |
| --- | --- |
กำกับ: Benny Chan
เขียนบท: Jackie Chan Alan Yuen Benny Chan Story: Alan Yuen
อำนวยการสร้าง: Willie Chan Solon So Benny Chan Wang Zhonglei เฉินหลง
นักแสดงนำ: เฉินหลง กู่ เทียนเล่อ Michael Hui ชาร์ลีน ชอย Gao Yuanyuan Yuen Biao Cherrie Ying
กำกับภาพ: Anthony Pun
ตัดต่อ: Yau Chi-Wai
ดนตรีประกอบ: Chan Fai-Yeung
ผู้จัดจำหน่าย: JCE Movies Limited
วันฉาย: 8 September แม่แบบ:Fy (Venice Film Festival) 28 September 2006 (Hong Kong and China) 26 December 2007 (United States)
ความยาว: Theatrical cut: 121 นาที Director's cut: 135 นาที Dragon Dynasty cut: 126 นาที
ประเทศ: ฮ่องกง
ภาษา: กวางตุ้ง
ทุนสร้าง: 16.8 ล้านเหรียญฮ่องกง
ทำเงิน: 20,434,179 ดอลลาร์สหรัฐ
วิ่งกระเตงฟัด (อังกฤษ: Rob-B-Hood) เป็น ภาพยนตร์ฮ่องกง แนวตลก-แอกชั่นที่นำแสดงโดย เฉินหลง และ กู่ เทียนเล่อ โดยเป็นเรื่องราวของโจรกระจอกกลุ่มหนึ่งที่ลักพาตัวลูกชายวัยแบเบาะของมหาเศรษฐีคนหนึ่งแต่การลักพาตัวครั้งนี้ก่อให้เกิดเรื่องวุ่นๆชุลมุน ขึ้นอีกมากมาย
แหล่งข้อมูลอื่น

เว็บไซต์ทางการ
วิ่งกระเตงฟัด ที่อินเทอร์เน็ตมูวีเดตาเบส
วิ่งกระเตงฟัด ที่ออลมูวี
วิ่งกระเตงฟัด ที่รอตเทนโทเมโทส์
HK cinemagic entry เก็บถาวร 2008-02-12 ที่ เวย์แบ็กแมชชีน
วิเวก รามสวามี

| วิเวก รามสวามี |
| --- | --- |
รามสวามีเมื่อปี 2023
เกิด: วิเวก คณปตี รามสวามี  (1985-08-09) 9 สิงหาคม ค.ศ. 1985 (39 ปี) ซินซินแนติ รัฐโอไฮโอ สหรัฐ
การศึกษา: มหาวิทยาลัยฮาร์เวิร์ด (BA) มหาวิทยาลัยเยล (JD)
อาชีพ: นักธุรกิจ นักเขียน นักการเมือง
พรรคการเมือง: รีพับลิกัน
คู่สมรส: Apoorva Tewari (สมรส 2015)
บุตร: 2
เว็บไซต์: vivek2024.com
วิเวก คณปตี รามสวามี [วิ-เวก รา-มะ-สะ-วา-มี] (อังกฤษ: Vivek Ganapathy Ramaswamy, /vɪˈveɪk rɑːməˈswɑːmiː/; เกิด 9 สิงหาคม 1985) เป็นนักการเมืองและนักธุรกิจชาวอเมริกัน ผู้ก่อตั้งบริษัทยา รอยแวนต์ไซแอนซิส ในปี 2014 ในเดือนกุมภาพันธ์ 2023 เขาประกาศตนเป็นผู้ลงสมัครเลือกตั้งตัวแทนพรรครีพับลิกันสำหรับการเลือกตั้งประธานาธิบดี ปี 2024
รามสวามีเริ่มต้นการรณรงค์ของเขาโดยอ้างว่าสหรัฐกำลังอยู่ท่ามกลางวิกฤตการณ์อัตลักษณ์แห่งชาติ (national identity crisis) ซึ่งถูกกระตุ้นโดยสิ่งที่เขาเรียกว่า "ศาสนาฆราวาสใหม่ เช่น ลัทธิโควิด, ลัทธิ[การเปลี่ยนแปลงของ]ภูมิอากาศ และมโนคติเรื่องเพศ" เขายังเป็นผู้วิจารณ์โครงการรัฐบาลสิ่งแวดล้อม สังคม และนิติบุคคล (Environmental, social, and corporate governance; ESG) ในเดือนสิงหาคม 2023 ฟอบส์ ประมาณความมั่งคั่งรวมของรามสวามีอยู่ที่มากกว่า 950 ล้านดอลล่าร์สหรัฐ โดยความมั่งคั่งของเขามาจากธุรกิจในสายเทคโนโลยีชีวภาพและการเงิน
จุดยืนทางการเมือง

แม้ว่าทั้งรามสวามีและทรัมป์จะลงแข่งกันในการเสนอชื่อของพรรครีพับลิกัน ปี 2024 กระนั้น รามสวามีได้แสดงออกอย่างเปิดเผยว่าตนสนับสนุนทรัมป์ รามสวามีปรณามกรณีการโจมตีอาคารนิติบัญญัติเมื่อ 6 มกราคม แต่ก็วิจารณ์ว่าการที่สื่อสังคมต่าง ๆ ปิดบัญชีของทรัมป์ก็เป็นการละเมิดแปรญัติที่หนึ่งของรัฐธรรมนูญ ในปี 2023 หลังทรัมป์ถูกดำเนินคดีความผิดอาชญากรรมระดับชาติ รามสวามีได้รณรงค์สนับสนุนเขาทันที รวมถึงให้คำมั่นสัญญาว่าหากตนได้รับเลือกเป็นประธานาธิบดี ตนจะนิรโทษกรรมให้แก่ทรัมป์ นอกจากนี้ ยังสัญญาว่าจะนิรโทษกรรมให้แก่ทั้งจูเลียน แอสซาญ, รอสส์ อูลบริชต์ และ เอ็ดเวิร์ด สนอว์เดิน ด้วย เขาเคยเสนอว่าอาจจะเลือกรอเบิร์ด เอฟ. เคนเนดี จูเนียร์ เป็นคู่ลงเลือกตั้งด้วย
รามสวามีต่อต้านการทำแท้ง และเรียกว่าการทำแท้งเป็น "ฆาตกรรม" เขาสนับสนุนกฎหมายห้ามการทำแท้งหลังอายุครรภ์พ้นหกสัปดาห์ในระดับรัฐ ภายใต้ข้อยกเว้นคือการตั้งครรภ์จากการถูกข่มขืน, มีเพศสสัมพันธ์ในสายเลือด และกรณีที่อาจเป็นอันตรายต่อมารดา กระนั้นเขาไม่เห็นด้วยกับการออกกฎนี้ในระดับชาติ เขาเคยเรียกกลุ่มการเคลื่อนไหวของบุคคลที่มีความหลากหลายทางเพศว่าเป็น "ลัทธิ" (cult) เขาได้กล่าวผ่านทางโฆษกว่าเขาเชื่อว่าการแต่งงานของคนเพศเดียวกันนั้น "มีแบบอย่าง" (settled precedent) กระนั้น เขาสนับสนุนการจำกัดสิทธิ์คนข้ามเพศโดยกว้าง และยังเคยใช้สำนวนต่อต้านกลุ่มคนข้ามเพศ
รามสวามีสนับสนุนการเพิ่มอายุผู้มีสิทธิ์เลือกตั้งขึ้นเป็น 25 ปี ข้อเสนอดังกล่าวจะต้องยกเลิกการแปรญัติที่ 26 ในรัฐธรรมนูญแห่งสหรัฐ ข้อเสนอนี้จะตัดสิทธิ์ผู้มีสิทธิ์เลือกตั้งในสหรัฐไปพอสมควร ผู้มาลงคะแนนเสียงเกือบ 9% ในการเลือกตั้งทั่วไปเมื่อปี 2020 มีอายุต่ำกว่า 25 ปี นอกจากนี้ เขายังเคยกล่าวว่าเขาต้องการที่จะยกเลิกสถานะพลเมืองสหรัฐสำหรับผู้ที่เกิดในสหรัฐ รวมถึงเสนอว่าจะยินยอมให้ผู้ที่มีอายุ 18 ถึง 24 ปี สามารถลงคะแนนเสียงได้หากเข้ารับราชการทหาร, ทำงานเป็นน้าหน้าที่หน่วยแผชิญด่านแรก (first responders) หรือต้องสอบผ่านการทดสอบพลเมืองสำหรับผู้จะได้รับสัญชาติสหรัฐ เขายังสนับสนุนการจัดให้วันเลือกตั้งเป็นวันหยุดราชการ แต่ให้วันจูนทีนธ์หลุดจากการเป็นวันหยุดราชการ เขาเคยกล่าวถึงวาระการระลึกจูนทีนธ์ในฐานะวันหยุดราชการว่าเป็นวันหยุดที่ "ไร้ผระโยชน์" และ "ซ้ำซ้อน"
วีดิทัศน์ตามคำขอ

วีดิทัศน์ตามคำขอ, วีดิทัศน์ตามอุปสงค์ หรือ วีโอดี (อังกฤษ: video on demand, VOD) เป็นระบบที่อนุญาตให้ผู้ใช้สามารถเลือกรับชมหรือฟังเนื้อหาที่เป็นภาพและ/หรือเสียงเมื่อใดก็ตามที่ต้องการ แทนที่จะต้องรอรับชมเนื้อหาตามตารางเวลาหรือผังรายการที่กำหนดไว้ เทคโนโลยีไอพีทีวีมักได้รับการนำมาใช้เพื่อส่งวีดิทัศน์ตามคำขอเข้าสู่โทรทัศน์และคอมพิวเตอร์ส่วนบุคคล
ระบบวีดิทัศน์ตามคำขอทางโทรทัศน์สามารถทำได้ทั้งส่งเนื้อหาอย่างต่อเนื่องผ่านกล่องรับสัญญาณ, คอมพิวเตอร์ หรืออุปกรณ์อื่นเพื่อดูเนื้อหานั้นในเวลาจริง และดาวน์โหลดเนื้อหาสู่อุปกรณ์ต่าง ๆ เช่น คอมพิวเตอร์, เครื่องบันทึกวีดิทัศน์ดิจิทัล (หรือที่เรียกว่าเครื่องบันทึกวีดิทัศน์ส่วนตัว) หรือเครื่องเล่นสื่อแบบพกพาเพื่อรับชมในเวลาใดก็ได้ ผู้ให้บริการโทรทัศน์ทางสายเคเบิลและทางสายโทรศัพท์ส่วนใหญ่เสนอบริการวีดิทัศน์ตามคำขอทั้งสองประเภท ซึ่งรวมถึงเนื้อหาฟรีและเนื้อหาที่ต้องจ่ายเมื่อรับชม (pay-per-view) โทรทัศน์อินเทอร์เน็ตเป็นวีดิทัศน์ตามคำขอรูปแบบหนึ่งที่กำลังได้รับความนิยมมากขึ้นเรื่อย ๆ นอกจากนี้ เรายังสามารถเข้าถึงวีดิทัศน์ตามคำขอผ่านโปรแกรมประยุกต์ลูกข่ายในคอมพิวเตอร์แบบตั้งโต๊ะ (เช่น ไอทูนส์) ได้ด้วย
สายการบินบางแห่งให้บริการวีดิทัศน์ตามคำขอเป็นความบันเทิงในเที่ยวบินแก่ผู้โดยสาร โดยให้ผู้โดยสารแต่ละคนเป็นผู้ควบคุมการเล่นเนื้อหาผ่านหน้าจอที่ฝังตัวอยู่ในเบาะที่นั่งหรือที่วางแขน หรือบางแห่งก็ให้บริการผ่านเครื่องเล่นสื่อแบบพกพา บริษัทที่ให้บริการวีดิทัศน์ตามคำขอบางแห่ง (เช่น เน็ตฟลิกซ์) มีโครงสร้างธุรกิจขึ้นอยู่กับการสมัครสมาชิกซึ่งกำหนดให้ผู้ใช้ต้องจ่ายค่าบริการรายเดือนในการเข้าถึงเนื้อหา ในขณะที่บริษัทอื่น ๆ มีโครงสร้างธุรกิจขึ้นอยู่กับการโฆษณา โดยผู้ใช้สามารถเข้าถึงเนื้อหาได้โดยไม่เสียค่าใช้จ่ายและตัวบริการต้องพึ่งการขายโฆษณาเป็นกระแสรายได้หลัก
วิลโลว์ (เพลง)

Error ซิงเกิลโดยเทย์เลอร์ สวิฟต์
"วิลโลว์" (อังกฤษ: Willow) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 11 ธันวาคม ค.ศ. 2020 ผ่านรีพับลิกเรเคิดส์ เป็นเพลงเปิดของสตูดิโออัลบัมชุดที่ 9 ของเธอ เอฟเวอร์มอร์ (2020) ซึ่งเป็นซิงเกิลนำ "วิลโลว์" เป็นเพลงรักแนวแชมเบอร์โฟล์ก ที่ใช้อุปลักษณ์หลายอย่างเพื่อสื่อถึงสภาวะจิตใจที่โรแมนติกของนักร้อง เช่น การแสดงภาพชีวิตของเธอดั่งต้นวิลโลว์ ปิ๊กกีตาร์ กล็อกเคนสปีล ขลุ่ย เครื่องสาย และเครื่องเคาะ
เทย์เลอร์ สวิฟต์เขียนเนื้อเพลงเมื่อได้ยินการประพันธ์ทำนองเพลงของแอรอน เดสส์เนอร์ โปรดิวเซอร์ของเพลง เธอเปรียบเทียบแรงจูงใจของเพลงกับการร่ายมนตร์แห่งความรัก มิวสิกวิดีโอประกอบเพลงที่กำกับโดยเทย์เลอร์ สวิฟต์ เปิดตัวในวันเดียวกับที่เพลงเปิดตัว วิดีโอนี้เป็นความต่อเนื่องของโครงเรื่องจากวิดีโอก่อนหน้าของเธอสำหรับ "คาร์ดิแกน" (2020) โดยแสดงให้เห็นด้ายสีทองที่นำทางนักร้องผ่านเทพนิยายลึกลับและนำเธอไปสู่คนรักโชคชะตาของเธอ ได้รับเสียงชื่นชมอย่างกว้างขวางจากนักวิจารณ์เพลงและผู้ชม โดยเฉพาะอย่างยิ่งคำชมสำหรับบทเพลงที่โรแมนติกและเสียงที่มีกีตาร์เป็นศูนย์กลาง
"วิลโลว์" เปิดตัวบนชาร์ตบิลบอร์ดฮอต 100 โดยทำคะแนนให้เทย์เลอร์ สวิฟต์ เป็นเพลงอันดับ 1 ลำดับที่ 7 ในสหรัฐอเมริกา เพลงเปิดตัวอันดับ 1 ลำดับที่ 3 และอันดับ 2 ของชาร์ตในปี ค.ศ. 2020 รองจาก "คาร์ดิแกน"; ในเวลาเดียวกันเอฟเวอร์มอร์เปิดตัวที่อันดับหนึ่งบนบิลบอร์ด 200 ทำให้เป็นครั้งแรกในประวัติศาสตร์ที่เปิดตัวบนทั้งสองชาร์ตในสัปดาห์เดียวกันถึงสองครั้ง ต่อจากโฟล์กลอร์ และ "คาร์ดิแกน" "วิลโลว์" ติดอันดับชาร์ตบิลบอร์ดฮอตอัลเทอร์เนทิฟซองก์ส, ฮอตร็อกแอนด์อัลเทอร์เนทิฟซองก์ส, การขายเพลงดิจิทัล, และอดุลต์ป็อปซองก์ส เพลงยังขึ้นอันดับหนึ่งในออสเตรเลีย แคนาดา และสิงคโปร์ และติดอันดับท็อป 10 ในเบลเยียม โครเอเชีย ฮังการี ไอร์แลนด์ มาเลเซีย นิวซีแลนด์ และสหราชอาณาจักร สวิฟต์ยังได้แสดงเพลงสด "วิลโลว์" เป็นครั้งแรกในงานประกาศผลรางวัลแกรมมีประจำปี ครั้งที่ 63 ซึ่งโรลลิงสโตนอธิบายว่าเป็นหนึ่งในการแสดงแกรมมีที่ยิ่งใหญ่ที่สุดตลอดกาล มิวสิกวิดีโอของ "วิลโลว์" ได้รับการเสนอชื่อเข้าชิงสามครั้งในงานเอ็มทีวีวิดีโอมิวสิกอะวอดส์ 2021
เบื้องหลังและการเผยแพร่

"วิลโลว์"
ตัวอย่างเพลง "วิลโลว์" เพลงที่ขับเคลื่อนด้วยริฟฟ์กีตาร์อันไพเราะ
นักร้องและนักแต่งเพลงชาวอเมริกัน เทย์เลอร์ สวิฟต์ เปิดตัวสตูดิโออัลบั้มชุดที่ 8 ของเธอในชื่อ โฟล์กลอร์ ในเดือนกรกฎาคม ค.ศ. 2020 หลังจากวางจำหน่าย แอรอน เดสเนอร์ ผู้ผลิตร่วมของอัลบั้มได้ประพันธ์เพลงบรรเลง "เวสเตอร์ลี" ซึ่งตั้งชื่อตามที่ตั้งของบ้านในโรดไอส์แลนด์ของสวิฟต์ หนึ่งชั่วโมงต่อมา สวิฟต์ก็เขียนเพลง "วิลโลว์" ลงในแทร็กและส่งเพลงที่เสร็จแล้วกลับมาให้เขา "วิลโลว์" เป็นเพลงเซอร์ไพรส์ที่วางจำหน่ายในวันที่ 11 ธันวาคม ค.ศ. 2020 ควบคู่ไปกับอัลบั้มเซอร์ไพรส์ชุดที่สองของสวิฟต์ เอฟเวอร์มอร์ ซึ่งเป็นซิงเกิลนำ เพลงนี้ประพันธ์โดยสวิฟต์และเดสเนอร์ ซึ่งเป็นผู้ผลิตเพลงนี้ด้วย เดสเนอร์ตั้งโปรแกรมแทร็กและเล่นดรัมแมชชีน เพอร์คัชชัน คีย์บอร์ด เครื่องสังเคราะห์เสียง เปียโน และกีต้าร์ไฟฟ้า เบส และกีตาร์โปร่ง เรียบเรียงโดยไบรซ์ เดสเนอร์ ส่วนเกร็ก คาลบี และสตีฟ ฟอลโลน ควบคุมเพลงนี้ที่สเตอร์ลิงซาวด์ เอจวอเตอร์ รัฐนิวเจอร์ซีย์ ในขณะที่โจนาธาน โลว์ มิกซ์เพลงที่ลองก์พอนด์สตูดิโอส์ ในฮัดสันแวลลีย์ รัฐนิวยอร์ก
รางวัลและการเสนอชื่อ

| ปี | พิธี | รางวัล | ผล | อ้างอิง |
| --- | --- | --- | --- | --- |
| 2021 | เอไอซีพีอะวอดส์ | บทบรรณาธิการ: มิวสิกวิดีโอ | เสนอชื่อเข้าชิง |  |
| 2021 | เอ็มทีวีวิดีโอมิวสิกอะวอดส์ | ป็อปยอดเยี่ยม | เสนอชื่อเข้าชิง |  |
| 2021 | เอ็มทีวีวิดีโอมิวสิกอะวอดส์ | กำกับวิดีโอยอดเยี่ยม | เสนอชื่อเข้าชิง |  |
| 2021 | เอ็มทีวีวิดีโอมิวสิกอะวอดส์ | กำกับศิลป์ยอดเยี่ยม | เสนอชื่อเข้าชิง |  |
| 2021 | มิวส์พรีมิออสนิก | วิดีโอแห่งปี | เสนอชื่อเข้าชิง |  |
| 2021 | เอ็มทีวียุโรปมิวสิกอะวอดส์ | วิดีโอยอดเยี่ยม | เสนอชื่อเข้าชิง |  |
| 2021 | สมาคมนักแต่งเพลงแนชวิลล์นานาชาติ | สิบเพลงที่ฉันอยากจะเขียน | ชนะ |  |
2022: 
| 2022 | ดาร์บีโกลด์มิวสิกอะวอดส์ | เพลงแห่งปี | ชนะ |  |
| 2022 | ดาร์บีโกลด์มิวสิกอะวอดส์ | บันทึกแห่งปี | ชนะ |  |
| 2022 | ดาร์บีโกลด์มิวสิกอะวอดส์ | มิวสิกวิดีโอยอดเยี่ยม | ชนะ |  |
| 2022 | แอสแคปอะวอดส์ | แอสแคปป็อปอะวอดส์ | ชนะ |  |
| 2022 | บีเอ็มไออะวอดส์ | เพลงประกอบยอดเยี่ยมแห่งปี | ชนะ |  |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 4× Platinum | 280,000 |
| Brazil (Pro-Música Brasil) | Diamond | 160,000 |
| Canada (Music Canada) | Platinum | 80,000 |
| Denmark (IFPI Danmark) | Gold | 45,000 |
| France (SNEP) | Gold | 100,000 |
| Italy (FIMI) | Gold | 50,000 |
| Norway (IFPI Norway) | Gold | 30,000 |
| Poland (ZPAV) | Gold | 25,000 |
| Spain (PROMUSICAE) | Platinum | 60,000 |
| United Kingdom (BPI) | Platinum | 600,000 |
| United States (RIAA) | Platinum | 1,000,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| หลากหลาย | 11 ธันวาคม 2020 | ดาวน์โหลดแบบดิจิทัล สตริมมิง | ต้นฉบับ | รีพับลิก |  |
| หลากหลาย | 13 ธันวาคม 2020 | ดาวน์โหลดแบบดิจิทัล สตริมมิง | "Dancing Witch" | รีพับลิก |  |
| สหรัฐ | 14 ธันวาคม 2020 | ดนตรีร่วมสมัยสำหรับผู้ใหญ่ | ต้นฉบับ | รีพับลิก |  |
| สหรัฐ | 15 ธันวาคม 2020 | วิทยุฮิตร่วมสมัย | ต้นฉบับ | รีพับลิก |  |
| หลากหลาย | 15 ธันวาคม 2020 | ดาวน์โหลดแบบดิจิทัล สตรีมมิง | "Lonely Witch" | รีพับลิก |  |
| หลากหลาย | 16 ธันวาคม 2020 | ดาวน์โหลดแบบดิจิทัล สตรีมมิง | "Moonlit Witch" | รีพับลิก |  |
| อิตาลี | 18 ธันวาคม 2020 | ออกอากาศทางวิทยุ | ต้นฉบับ | ยูนิเวอร์แซล |  |
| หลากหลาย | 14 มิถุนายน 2021 | ดาวน์โหลดแบบดิจิทัล สตรีมมิง | 90's trend remix | รีพับลิก |  |
วิเวียน เดอริง มาเจนดี

มาเจนดี ในแบบภาพล้อโดย 'สปาย' ใน ค.ศ. 1892
พันเอก เซอร์ วิเวียน เดอริง มาเจนดี เคซีบี, ซีบี, อาร์เอ (อังกฤษ: Colonel Sir Vivian Dering Majendie KCB, CB, RA; ค.ศ. 1836 – ค.ศ. 1898) เป็นหนึ่งในผู้เชี่ยวชาญด้านการทำลายล้างวัตถุระเบิดรายแรก และเป็นสารวัตรใหญ่ด้านวัตถุระเบิดให้แก่สมเด็จพระราชินีนาถวิกตอเรียแห่งสหราชอาณาจักรตั้งแต่ ค.ศ. 1871 จนถึงปีที่เสียชีวิตใน ค.ศ. 1898
ประวัติ

เขาเป็นบุตรชายของพันตรี จอห์น เราท์เลดจ์ มาเจนดี (ค.ศ. 1801–1850) กับแฮเรียต แมรี เดอริง (ค.ศ. 1806–1893) และเป็นหลานชายของเฮนรี มาเจนดี ผู้ซึ่งเป็นบิชอปแห่งบานกอร์ ซึ่งวิเวียน มาเจนดี ได้สำเร็จการศึกษาจากวิทยาลัยเลมมิงตันก่อนที่จะเข้าร่วมกองทหารปืนใหญ่รักษาพระองค์ใน ค.ศ. 1854 และได้รับการเลื่อนยศเป็นร้อยตรีเมื่อวันที่ 23 ตุลาคม ค.ศ. 1854 เขาได้เห็นปฏิบัติการในช่วงสงครามไครเมีย และขบถอินเดีย ตั้งแต่ ค.ศ. 1861 ถึง 1871 มาเจนดีได้ทำหน้าที่เป็นวิทยากรหัวหน้าทีมและผู้ช่วยผู้กำกับการที่รอยัลอาร์เซนอล ในย่านวูลวิช ใน ค.ศ. 1871 เขาได้รับการแต่งตั้งเป็นสารวัตรใหญ่ด้านวัตถุระเบิด ซึ่งเขาดำรงตำแหน่งนี้ไปจนเสียชีวิตใน ค.ศ. 1898 นอกจากนั้น เขายังเป็นประธานสมาคมวิศวกรเหมืองแร่ และเป็นหนึ่งในผู้เชี่ยวชาญด้านการทำลายล้างวัตถุระเบิดรายแรก
ในฐานะพันตรีแห่งกองทหารปืนใหญ่รักษาพระองค์ มาเจนดีได้ทำการตรวจสอบการระเบิดเมื่อวันที่ 2 ตุลาคม ค.ศ. 1874 ในคลองรีเจนท์'ส คาแนล เมื่อเรือบาร์จ 'ทิลเบอรี' ได้บรรทุกปิโตรเลียมหกบาร์เรลและดินปืนห้าตันได้ระเบิดขึ้น โดยแรงระเบิดได้สังหารลูกเรือและทำลายสะพานแม็คเคิลฟิลด์ และที่คุมขังซึ่งอยู่ใกล้กับสวนสัตว์ลอนดอน เขาได้รับพระราชทานเครื่องราชอิสริยาภรณ์แห่งบาธ (ซีบี) ใน ค.ศ. 1875 สำหรับร่างพระราชบัญญัติซึ่งได้กลายเป็น 'พระราชบัญญัติวัตถุระเบิด ค.ศ. 1875' และได้รับพระราชทานเครื่องราชอิสริยาภรณ์แห่งบาธ (เคซีบี) ใน ค.ศ. 1895 คำแนะนำของเขาในระหว่างการทัพไดนาไมต์เฟเนียนในปี ค.ศ. 1881–85 ได้รับการยอมรับอย่างเป็นทางการว่ามีส่วนร่วมในการช่วยชีวิตได้หลายคน หลังจากที่สถานีวิกตอเรียถูกวางระเบิดเมื่อวันที่ 26 กุมภาพันธ์ ค.ศ. 1884 เขาได้ทำการปลดชนวนระเบิดด้วยระบบกลไกของนาฬิกาที่ซึ่งอาจจะมีการระเบิดขึ้นในทันใด
ในเดือนตุลาคม ค.ศ. 1886 มาเจนดีได้เยือนสหรัฐอเมริกาเพื่อเฝ้าดูอุตสาหกรรมปิโตรเลียมของประเทศดังกล่าว และตรวจสอบกฎระเบียบเกี่ยวกับการจัดเก็บและการกระจายตัวของผลิตภัณฑ์ดังกล่าว นอกจากนี้ ยังมีการ์ตูนล้อเลียน ที่วาดโดย เลสลี วอร์ด ('สปาย') ปรากฏในนิตยสาร แวนิตีแฟร์ เมื่อวันที่ 23 เมษายน ค.ศ. 1892 รวมถึงสิ่งตีพิมพ์ของเขา ซึ่งได้แก่ อัพอะมังเดอะแพนดีส์ (ค.ศ. 1859), แอมมูนิชัน. อะเดสคริปทีฟเทรียไทส์ออนเดอะดิฟเฟอเรนท์โพรเจกไทล์ส, ชาร์จส์, ฟิวส์, ร็อกเกตส์ แอนด์ซี. (ค.ศ. 1867), ดิอาร์มส์แอนด์แอมมูนิชันออฟเดอะบริติชเซอร์วิส (ค.ศ. 1868) และ ดิออฟฟิเชียลไกด์ทูเดอะเอ็กซ์พลอซีฟส์แอ็ค (ค.ศ. 1877)
มาเจนดีแต่งงานกับอเดเลด ฟรานเซส กริลล์ส (ค.ศ. 1841–1866) และมีลูกด้วยกันสองคน โดยเป็นลูกสาวหนึ่งคน กับอีกคนชื่อ ร้อยเอกเฮนรี กริลล์ส มาเจนดี (ค.ศ. 1865–1900) ผู้ซึ่งถูกสังหารในช่วงสงครามโบเออร์ขณะเข้าประจำการร่วมกับกองพลทหารปืนไรเฟิล
วิเวียน เดอริง มาเจนดี เสียชีวิตจากภาวะหัวใจล้มเหลวใน ค.ศ. 1898 ขณะไปเยี่ยมน้องสาวของเขาที่ออกซฟอร์ด
แหล่งข้อมูลอื่น

'Death of Colonel Majendie' in the National Library of New Zealand website
Photographic print of Majendie in the National Portrait Gallery Collection
The Majendie Family Crest on My Family Silver website
พันเอกมาเจนดี ในช่วงประมาณปี ค.ศ. 1895
วิ่งสู้ฟัด (ภาพยนตร์ซีรีส์)

| วิ่งสู้ฟัด |
| --- | --- |
ภาพยนตร์บลูเรย์ บ๊อกซ์เซ็ตเรื่องวิ่งสู้ฟัด 3 ภาคแรก
กำกับ: เฉินหลง (ภาค 1, ภาค 2 ) สแตนลี่ ถง ( ภาค 3 , ภาค 4 , Once a Cop)  เบนนี่ ชาน ( ภาค 5 ) ติงเฉิง ( ภาค 6 )
เขียนบท: เฉินหลง (ภาค 1, 2) เอ็ดเวิร์ด ถัง (ภาค 1-3) หม่า ไฟบี้ ยี หลีเว่ย (ภาค 3) สแตนลี่ย์ ตง (ภาค 4, Once a Cop) เอ็ลลีออต ถง เกร็ก เมลลอตต์ นิค ทราเมนเทน (IV) อลัน หยวน (ภาค 5) ติง เฉิง (ภาค 6) แซนดี้ ชอว์ (Once a Cop)
อำนวยการสร้าง: เรย์มอนด์ โจว (ภาค 1,2) ลีโอนาร์ด โฮ (I-III) เฉินหลง (III) บาร์บี้ ถัง (IV, V, Once a Cop) วิลลี่ ชาน (III, โซลอน โซ (ภาค 5) หยาง ดู่ (VI)
นักแสดงนำ: เฉินหลง Bill Tung หลิน ชิงเสีย จาง ม่านอวี้ หลาม กัวหัง คอร์ หยวน ชาร์ลี โช มาร์ส มิเชล โหย่ว ยฺเหวียน หวา แอนนี่ หวู แจ๊คสัน หลิว เซียะ ถิงฟง หยาง ไฉ่หนี ชาร์ลีน โชย แดเนียล วู หยู รองกวง เจียง เทียน หลิว เย่
กำกับภาพ: จาง ยิ่วโช (ภาค 1,2) แดนนี่ หลี่ เย่าถง (ภาค 2) อาร์ดี้ ลัม (ภาค 3, Once a Cop) จิงเกิ้ล หม่า (ภาค 4) แอนโทนี่ พัน (ภาค 5) ยู่ ดิง (ภาค 6)
ตัดต่อ: ปีเตอร์ จ่ง (ภาค 1-4, Once a Cop) เฉิง กาไฟ (ภาค 3, Once a Cop) เหยา ไฉ่ไหว (ภาค 4, 5) ติง เฉิง (ภาค 6)
ดนตรีประกอบ: ไมเคิล หลาย ถัง เสี่ยวหลาม (ภาค 1, 2) แม็ค เชว เจนนี่ ชินน์ โจนาธาน ลี (ภาค 3) นาธาน หวัง (ภาค 4) ทอมมี่ หวาย (ภาค 5) ไซ่ เหลา (ภาค 6) ริชาร์ด โล (Once a Cop)
ผู้จัดจำหน่าย: Hong Kong: Golden Harvest Media Asia Golden Way Films Co. Ltd. JCE Movies Limited Emperor Motion Pictures China Film Group Corporation United States: New Line Cinema Lions Gate Entertainment Dimension Films Well Go USA Entertainment Thailand  นนทนันท์ เอ็นเตอร์เทนเม้นท์(1-2)  มงคลภาพยนตร์(3-6)
วันฉาย: 1985, 1988, 1992, 1993, 1996, 2004, 2013
ความยาว: 743 นาที (รวมทุกภาค)
ประเทศ: ฮ่องกง
ภาษา: จีนแผ่นดินใหญ่ (ภาค 1, 2, 3, 4, 5, Once a Cop) จีนแมนดาริน (ภาค 3, 4, 6) อังกฤษ (ภาค 3, 4)
ทำเงิน: 254,795,969 ดอลลาร์ฮ่องกง(รวมทุกภาค) 32,695,283 ดอลล่าร์สหรัฐ(รวมทุกภาค)
ภาพยนตร์ชุด วิ่งสู้ฟัด (อังกฤษ: Police Story Film Series) เป็นซีรีส์ภาพยนตร์แอคชั่นหลายเรื่อง ที่มีจุดเริ่มต้นมาจากภาพยนตร์เรื่อง วิ่งสู้ฟัด ภาพยนตร์แอคชั่นของเฉินหลง ที่ออกฉายเมื่อ ค.ศ. 1985 นำแสดงโดย เฉินหลง, หลิน ชิงเสีย และจาง ม่านอวี้
ภาพยนตร์เรื่อง วิ่งสู้ฟัด สร้างชื่อเสียงให้กับทั้งเฉินหลง, หลิน ชิงเสีย และจาง ม่านอวี้  ต่อมาจึงมีการสร้างภาพยนตร์ภาคต่ออีก 5 ภาค  ได้แก่
วิ่งสู้ฟัด (Police Story) ออกฉายปี ค.ศ. 1985 กำกับและนำแสดงโดย เฉินหลง
วิ่งสู้ฟัด 2 (Police Story 2) ออกฉายปี ค.ศ. 1988 กำกับและนำแสดงโดย เฉินหลง
วิ่งสู้ฟัด 3 (Police Story 3: Supercop) ออกฉายในปี ค.ศ. 1992 กำกับโดย สแตนลี่ ตง
วิ่งสู้ฟัด 4 หรือ ใหญ่ฟัดโลก 2 (Police Story 4: First Strike) ออกฉายในปี ค.ศ. 1996 กำกับโดย สแตนลี่ ตง
วิ่งสู้ฟัด 5 เหิรสู้ฟัด (New Police Story) ออกฉายในปี 2004 กำกับโดย เบนนี่ ชาน นำแสดงโดย เฉินหลง แดเนียล วู เซียะ ถิงฟง ภาพยนตร์เรื่องนี้เป็นการรีบูตเรื่องราวใน วิ่งสู้ฟัด ขึ้นมาใหม่
วิ่งสู้ฟัด 2013 (Police Story 2013) ออกฉายในปี 2013 กำกับโดย ติง ถง
แหล่งข้อมูลอื่น

Police Story ที่อินเทอร์เน็ตมูวีเดตาเบส
Police Story 2 ที่อินเทอร์เน็ตมูวีเดตาเบส
Police Story 3: Super Cop ที่อินเทอร์เน็ตมูวีเดตาเบส
Police Story 4: First Strike ที่อินเทอร์เน็ตมูวีเดตาเบส
New Police Story ที่อินเทอร์เน็ตมูวีเดตาเบส
Police Story 2013 ที่อินเทอร์เน็ตมูวีเดตาเบส
วีซา

| --- | --- |

สำนักงานใหญ่ เมโทรเซ็นเตอร์ ฟอสเตอร์ซิตี แคลิฟอร์เนีย
ประเภท: มหาชน
การซื้อขาย: คลาส A: เอ็นวายเอสอี: V ดาวโจนส์ component เอสแอนด์พี 100 component เอสแอนด์พี 500 component คลาส B: ไม่ได้ระบุ คลาส C: ไม่ได้ระบุ
ISIN: US92826C8394 
อุตสาหกรรม: การเงิน
ก่อตั้ง: 18 กันยายน 1958; 66 ปีก่อน (1958-09-18) (แบงก์อเมริกาการ์ด) เฟรสโน แคลิฟอร์เนีย สหรัฐ
ผู้ก่อตั้ง: ดี ฮ็อค
สำนักงานใหญ่: ฟอสเตอร์ซิตี แคลิฟอร์เนีย, สหรัฐ
พื้นที่ให้บริการ: ทั่วโลก
บุคลากรหลัก: อัลเฟรด เอฟ. เคลลี จูเนียร์ (ซีอีโอ)
ผลิตภัณฑ์: บัตรเครดิต ระบบการชำระเงิน
รายได้:  24.11 พันล้านดอลลาร์สหรัฐ (2021)
รายได้จากการดำเนินงาน:  15.8 พันล้านดอลลาร์สหรัฐ (2021)
รายได้สุทธิ:  12.31 พันล้านดอลลาร์สหรัฐ (2021)
สินทรัพย์:  82.9 พันล้านดอลลาร์สหรัฐ (2021)
ส่วนของผู้ถือหุ้น:  37.59 พันล้านดอลลาร์สหรัฐ (2021)
พนักงาน: 21,500 (2021)
เว็บไซต์: visa.com
วีซา (อังกฤษ: Visa, /ˈviːzə, ˈviːsə/; หรือรูปแบบว่า VISA) เป็นบริษัทข้ามชาติให้บริการด้านการเงินสัญชาติอเมริกัน มีสำนักงานใหญ่ตั้งอยู่ที่เมืองฟอสเตอร์ซิตี รัฐแคลิฟอร์เนีย สหรัฐอเมริกา โดยการชำระเงินด้วยวิธีการโอนเงินด้วยระบบอิเล็กทรอนิกส์ (ETF) ภายใต้แบรนด์ของวีซา อย่างบัตรเครดิต บัตรของขวัญ และบัตรเดบิต วิซาไม่ได้เป็นผู้ออกบัตร เสนอให้ใช้บัตร หรือกำหนดราคาหรือค่าธรรมเนียมกับผู้ใช้บัตร แต่วีซาให้สถาบันทางการเงินที่ใช้ตราสัญลักษณ์วีซาเป็นผู้จ่ายกับผลิตภัณฑ์ที่ใช้ ทั้งบัตรเครดิต บัตรเดบิต บัตรเติมเงิน และบริการเงินสด ในปี ค.ศ. 2015 รายงานนิลสันรายงานว่า ในอุตสาหกรรมบัตรเครดิต วีซาเน็ต (VisaNet) ได้มีการดำเนินธุรกกรรม 100 พันล้านครั้งในระหว่างปี 2014 ด้วยจำนวนเงิน 6.8 ล้านล้านเหรียญสหรัฐ
วีซาดำเนินกิจการในทุกส่วนของโลก (เว้นแอนตาร์กติกา) การดำเนินธุรกรรมแทบทั้งหมดผ่านวีซาเน็ต ซึ่งเป็นหนึ่งในสี่อำนวยความสะดวกด้านหลักประกัน ศูนย์ข้อมูลตั้งอยู่ที่แอชเบิร์น รัฐเวอร์จิเนีย, ไฮแลนส์แรนช์ รัฐโคโลราโด, ลอนดอน และสิงคโปร์
วีซาเป็นองค์กรบัตรชำระเงิน (รวมบัตรเดบิตและบัตรเครดิต) ที่ใหญ่ที่สุดเป็นอันดับ 2 รองจากไชนายูเนียนเพย์ที่แซงไปในปี 2015 โดยดูจากจำนวนการใช้เงินประจำปีและจำนวนบัตรที่ออก เหตุเพราะด้วยยูเนียนเพย์มีการใช้งานในตลาดจีนจำนวนมาก ส่วนวีซามีการใช้มากกว่าในส่วนที่เหลือของโลก เว้นแต่จีน โดยมีส่วนแบ่งทางการตลาดการใช้บัตรทั่วโลกร้อยละ 50 ไม่รวมจีน
วีทีวีแอล

DC-XA landing in 1996
วีทีวีแอล (อังกฤษ: VTVL ย่อมาจาก Vertical takeoff, vertical landing) เป็นการบินขึ้นในแนวดิ่งและการลงจอดในแนวดิ่ง เป็นรูปแบบหนึ่งของการบินขึ้นและลงจอดสำหรับจรวด ยาน VTVL หลายลำบินได้แแล้ว จรวด VTVL ที่เป็นที่รู้จักและประสบความสำเร็จในเชิงพาณิชย์มากที่สุดคือจรวด Falcon 9 ขั้นแรกของ SpaceX
เทคโนโลยี VTVL ได้รับการพัฒนาอย่างมากด้วยจรวดขนาดเล็กหลังจากปี พ.ศ. 25543 ส่วนหนึ่งมาจากการแข่งขันรางวัลที่จูงใจ เช่น Lunar Lander Challenge จรวด VTVL ขนาดเล็กที่ประสบความสำเร็จได้รับการพัฒนาโดย Masten Space Systems, Armadillo Aerospace และอื่น ๆ
วี 838 ยูนิคอร์น

| --- | --- |
 วี 838 ยูนิคอร์น กับแสงสะท้อนของมัน ภาพถ่ายจากกล้องโทรทรรศน์อวกาศฮับเบิล เมื่อ 17 ธันวาคม พ.ศ. 2545
ข้อมูลสังเกตการณ์  ต้นยุคอ้างอิง 2000.0      วิษุวัต 2000.0
กลุ่มดาว: ยูนิคอร์น

ไรต์แอสเซนชัน: 07h 04m 04.85s
เดคลิเนชัน: −03° 50′ 50.1″
ความส่องสว่างปรากฏ (V): 15.74
รายละเอียด

รัศมี: 1,570 ± 400 R☉

ชื่ออื่น
 โนวา ยูนิคอร์น 2002, จีเอสซี 04822-00039 
ฐานข้อมูลอ้างอิงอื่น
SIMBAD: data
วี 838 ยูนิคอร์น (อังกฤษ: V838 Monocerotis) เป็นดาวแปรแสงสีแดงในบริเวณกลุ่มดาวยูนิคอร์น อยู่ห่างจากดวงอาทิตย์ของเราประมาณ 20,000 ปีแสง ดาวนี้เกิดการระเบิดครั้งใหญ่ในช่วงต้นปี พ.ศ. 2545 ซึ่งเมื่อแรกเชื่อว่าเป็นการระเบิดแบบโนวาปกติ แต่ไม่นานนักดาราศาสตร์ก็พบว่าเป็นปรากฏการณ์ที่แตกต่างออกไปโดยสิ้นเชิง สาเหตุของการระเบิดครั้งนั้นยังไม่เป็นที่แน่ชัด แต่มีหลายทฤษฎีออกมาพยายามชี้แจง รวมถึงทฤษฎีหนึ่งคือการระเบิดที่เป็นส่วนหนึ่งของกระบวนการหลังจากดาวฤกษ์สิ้นอายุขัยและเกิดรวมเข้ากับระบบดาวคู่หรือดาวเคราะห์อื่น
ดูเพิ่ม

วิวัฒนาการของดาวฤกษ์
วอลเลย์บอลเวิลด์กรังด์ปรีซ์ 2017

| รายละเอียด |
| --- | --- |
ประเทศเจ้าภาพ:  จีน
วันที่: 7 กรกฎาคม – 6 สิงหาคม
ทีม: 32
สถานที่: 25 (ใน 25 เมืองเจ้าภาพ)
ชนะเลิศ:  บราซิล (สมัยที่ 12th)
รางวัล
ผู้เล่นทรงคุณค่า:  นาตาเลีย เปเรย์รา
เว็บไซต์อย่างเป็นทางการ
FIVB World Grand Prix
← ก่อนหน้าถัดไป →
วอลเลย์บอลเวิลด์กรังด์ปรีซ์ 2017 (อังกฤษ: 2017 FIVB Volleyball World Grand Prix) เป็นการแข่งขันวอลเลย์บอลหญิงระดับโลก จำนวน 32 ทีม เริ่มทำการแข่งขันตั้งแต่วันที่ 7 กรกฎาคม – 6 สิงหาคม พ.ศ. 2560
การคัดเลือกทีมเข้าแข่งขัน

ไม่รวม  คิวบา ที่ถอนทีมออกจากการแข่งขัน ส่วนที่เหลืออีก 27 ทีมจากวอลเลย์บอลเวิลด์กรังด์ปรีซ์ 2016 ผ่านการคัดเลือกโดยตรง
แคเมอรูน,  ฮังการี,  เกาหลีใต้,  ตรินิแดดและโตเบโก และ  เวเนซุเอลา ได้รับเชิญให้เข้าร่วมในครั้งนี้
อาเซอร์ไบจาน ได้รับการระบุในตอนแรกว่าจะเข้าร่วมในดิวิชัน 3 แต่ถอนทีมออกจากการแข่งขัน และ  เวเนซุเอลา จึงได้เข้าแข่งขันแทน
เคนยา ได้รับการระบุในตอนแรกว่าจะเข้าร่วมในดิวิชัน 2 แต่ถอนทีมออกจากการแข่งขัน และ  โคลอมเบีย จึงได้เข้าแข่งขันแทน ส่วนในดิวิชัน 3  ฝรั่งเศส เข้าแข่งขันแทน  โคลอมเบีย
| แอฟริกา | เอเชีย และ โอเชียเนีย | ยุโรป | ยุโรป | อเมริกาเหนือ | อเมริกาใต้ |
| --- | --- | --- | --- | --- | --- |
|   แอลจีเรีย   แคเมอรูน1 |   ออสเตรเลีย   จีน   ญี่ปุ่น   คาซัคสถาน   เกาหลีใต้   ไทย |   เบลเยียม   บัลแกเรีย   เช็กเกีย   โครเอเชีย   ฝรั่งเศส1   เยอรมนี   ฮังการี1 |   อิตาลี   เนเธอร์แลนด์   โปแลนด์   รัสเซีย   เซอร์เบีย   ตุรกี |   แคนาดา   สาธารณรัฐโดมินิกัน   เม็กซิโก   ปวยร์โตรีโก   ตรินิแดดและโตเบโก1   สหรัฐ |   อาร์เจนตินา   บราซิล   โคลอมเบีย   เปรู   เวเนซุเอลา1 |
ทีมที่เข้าร่วมแข่งขันครั้งแรก
รูปแบบการแข่งขัน

การแข่งขันในดิวิชั่น 1 ประกอบไปด้วย 12 ทีม แข่งขันกัน 9 กลุ่ม กลุ่มละ 4 ทีม โดยในแต่ละกลุ่มจะต้องทำการแข่งขันแบบพบกันหมด เมื่อจบการแข่งขัน ทีมเจ้าภาพและอันดับที่ 1-5 จะผ่านเข้ารอบสุดท้าย ทีมที่ได้ลำดับสุดท้ายของดิวิชั่น 1 อาจจะเลื่อนลงไปเล่นดิวิชั่น 2 ในปีถัดไป แต่ทีมที่ได้อันดับแรกของดิวิชั่น 2 ต้องผ่านเกณฑ์การคัดเลือกตามเงื่อนไขของสหพันธ์วอลเลย์บอลระหว่างประเทศ จึงจะสามารถแข่งขันดิวิชั่น 1 ในปีถัดไปได้
การแข่งขันในดิวิชั่น 2 ประกอบไปด้วย 8 ทีม แข่งขันกัน 4 กลุ่ม กลุ่มละ 4 ทีม โดยในแต่ละกลุ่มจะต้องทำการแข่งขันแบบพบกันหมด เมื่อจบการแข่งขัน ทีมเจ้าภาพและอันดับที่ 1-3 จะผ่านเข้ารอบสุดท้าย ทีมที่ได้ลำดับสุดท้ายของดิวิชั่น 2 อาจจะเลื่อนลงไปเล่นดิวิชั่น 3 ในปีถัดไป แต่ทีมที่ได้อันดับแรกของดิวิชั่น 3 ต้องผ่านเกณฑ์การคัดเลือกตามเงื่อนไขของสหพันธ์วอลเลย์บอลระหว่างประเทศ จึงจะสามารถแข่งขันดิวิชั่น 2 ในปีถัดไปได้
การแข่งขันในดิวิชั่น 3 ประกอบไปด้วย 8 ทีม แข่งขันกัน 4 กลุ่ม กลุ่มละ 4 ทีม โดยในแต่ละกลุ่มจะต้องทำการแข่งขันแบบพบกันหมด เมื่อจบการแข่งขัน ทีมเจ้าภาพและอันดับที่ 1-3 จะผ่านเข้ารอบสุดท้าย
การแบ่งกลุ่ม

การแบ่งกลุ่มได้รับการประกาศเมื่อวันที่ 14 กันยายน พ.ศ. 2559
ปฏิทินการแข่งขัน

| 0 | 1 | 2 | 3 |
| --- | --- | --- | --- |
| ● | รอบแบ่งกลุ่ม | ● | รอบสุดท้าย |
|  | สัปดาห์ที่ 1 7–9 ก> ค. | สัปดาห์ที่ 2 14–16 ก> ค. | สัปดาห์ที่ 3 20–23 ก> ค. | สัปดาห์ที่ 4 28–30 ก> ค. | สัปดาห์ที่ 5 2–6 ส> ค. |
| --- | --- | --- | --- | --- | --- |
| ดิวิชัน 1 | 18 แมทช์ | 18 แมทช์ | 18 แมทช์ |  | 10 แมทช์ |
| ดิวิชัน  2 | 18 แมทช์ | 18 แมทช์ | 18 แมทช์ | 4 แมทช์ |  |
| ดิวิชัน 3 | 12 แมทช์ | 12 แมทช์ | 4 แมทช์ |  |  |